b'\n_START_ARTICLE_\nHenningsv\xc3\xa6r\n_START_PARAGRAPH_\nHenningsv\xc3\xa6r on kalastajakyl\xc3\xa4 V\xc3\xa5ganin kunnassa Nordlandissa Norjassa. Kyl\xc3\xa4 sijaitsee pienill\xc3\xa4 Heim\xc3\xb8yn ja Hellands\xc3\xb8yn saarilla Lofoottien saaristossa. E10-tiest\xc3\xa4 erkaneva kapea tieyhteys johtaa kahden sillan kautta kyl\xc3\xa4\xc3\xa4n. Vuonna 2005 kyl\xc3\xa4n asukasluku oli 409 henke\xc3\xa4. P\xc3\xa4\xc3\xa4elinkeino on kalastus ja p\xc3\xa4\xc3\xa4tuote on kapakala. P\xc3\xa4\xc3\xa4saari Austv\xc3\xa5g\xc3\xb8yan puolella sijaitseva korkea vuorimuodostelma V\xc3\xa5gakallen on hyvin suosittu kalliokiipeilij\xc3\xb6iden keskuudessa. Aikoinaan nuoret kalastajat joutuivat ottamaan lakin p\xc3\xa4\xc3\xa4st\xc3\xa4\xc3\xa4n ja tekem\xc3\xa4\xc3\xa4n vuorelle kunniaa laivan lipuessa sen ohi.'